text: Ja ometi me elame, nagu oleksime igavesed, ei me vaeva enamasti pead, milleks me üldse elame ja kuidas peaksime elama. Lihtsalt võtame elu endastmõistetavalt ning laseme asjadel kulgeda. Vähesed juurdlevad elu mõtte üle ja püüavad seada omale eesmärke, mis annavad elule tähenduse. Oleme õnnelikud, kui käed-jalad liiguvad, tööd on ja palka ka saame normaalselt. Kui eluke Eestis ei meeldi, siis pageme välismaale kanu kitkuma, mis sellest, et töö on vastik, peaasi, et raha tuleb.